Άρτεμις (όνομα)

Το Άρτεμις ή Άρτεμη είναι ένα γυναικείο όνομα που προέρχεται από την Αρτέμιδα (αρχαία Ελληνικά: Ἄρτεμις), ολύμπια θεά του κυνηγιού, της φύσης και της παρθενίας.

 Ετυμολογία 
Το όνομα «Άρτεμις» είναι άγνωστης ή αβέβαιης ετυμολογίας,  αν και έχουν προταθεί διάφορες προελεύσεις. Ο Ρ. Σ. Π. Μπικς υποστήριξε ότι η εναλλαγή ε/ι υποδηλώνει προελληνική προέλευση. R.S.P. Beekes, 2009, Etymological Dictionary of Greek, Brill, p.142 Ο Γεώργιος Μπαμπινιώτης, ενώ δέχεται ότι η ετυμολογία είναι άγνωστη, δηλώνει επίσης ότι το όνομα μαρτυρείται ήδη στη μυκηναϊκή Ελληνική και πιθανώς είναι προελληνικής προέλευσης. 

Το όνομα μπορεί να σχετίζεται με την ελληνική λέξη άρκτος «αρκούδα», η οποία υποστηρίζεται από τη λατρεία της αρκούδας που συνδεόταν με τη θεά στην Αττική (Βραυρωνία) και τα νεολιθικά ερείπια στο σπήλαιο Αρκουδιώτισσας, καθώς και με τον μύθο της Καλλιστούς, ο οποίος αρχικά αφορούσε την Αρτέμιδα (αρκαδικό επίθετο καλλιστώ). Michaël Ripinsky-Naxon (1993) The Nature of Shamanism: Substance and function of a religious metaphor, Albany, NY: State University of New York Press, p 32 Αυτή η λατρεία επιβίωσε από παμπάλαιες τοτεμικές και σαμανιστικές τελετουργιών και αποτελούσε μέρος ευρύτερης λατρείας της αρκούδας που απαντά και σε άλλους ινδοευρωπαϊκούς πολιτισμούς (π.χ. στους Γαλάτες).

Σύμφωνα με τον Τζ. Τ. Τζαμπλόσκι, το όνομα είναι και φρυγικό.  Ο Τσαρλς Άντον υποστήριξε ότι η πρωτόγονη ρίζα του ονόματος είναι πιθανώς περσικής προέλευσης από τα *arta, *art, *arte, που σημαίνουν «μεγάλη, εξαιρετική, αγία», έτσι η Άρτεμις «ταυτίζεται με τη μεγάλη μητέρα της Φύσης, όπως ακριβώς λατρευόταν στην Έφεσο».  Ο Άντον Γκέμπελ «προτείνει τη ρίζα στρατ ή ῥατ, «τινάζω», σύμφωνα με την οποία το όνομα σημαίνει αυτόν που ρίχνει βέλος ή αυτόν που σκοπεύει». 

 Άτομα με το όνομα Άρτεμις 

 Άρτεμις Αλεξιάδου (1969-), Ελληνίδα γλωσσολόγος 
 Άρτεμις Γκαβέζου (1994-), Ελληνοϊσπανίδα αθλήτρια της ρυθμικής γυμναστικής 
 Άρτεμις Γουνάκη (1967-), Ελληνογερμανίδα συνθέτρια και τραγουδίστρια 
 Άρτεμις Κυπαρίσση (1886-1968), Ελληνίδα υψίφωνος Γεώργιος Κουσουρής, Έλληνες Αρχιτραγουδιστές του Μελοδράματος, Πειραιάς 1978
 Άρτεμις Σπανού (1993-), Ελληνίδα καλαθοσφαιρίστρια 

 Φανταστικοί χαρακτήρες 

 Άρτεμις (Αντιγόνη Παπαδοπούλου), ένα από τα παιδιά που ζουν στο Λαμαγάρι, στην παιδική σειρά Το καπλάνι της βιτρίνας (1990-1991, ΕΤ1)  σε σκηνοθεσία και σενάριο Πέτρου Λύκα και στο ομότιτλο μυθιστόρημα (1963) της Άλκης Ζέη όπου βασίστηκε 
 Άρτεμις (ελληνική μεταγλώττιση: Μάνος Βενιέρης, Ματίνα Καρρά, Μαρία Μπονίκου), άσπρη γάτα της Σέιλορ Αφροδίτης, την οποία εκπαιδεύει για να γίνει και εκείνη Σέιλορ, στην ιαπωνική σειρά μάνγκα Sailor Moon (1992–1997, TV Asahi)
 Άρτεμις, αμαζόνα που εμφανίζεται ως ακόλουθος της Wonder Woman σε διάφορα κόμικς της DC Comics Beatty, Scott (2009). Wonder Woman: The Ultimate Guide To The Amazon Princess. Dorling Kindersley Publishing. pp. 42–43. ISBN 978-0-7894-9616-4
 Άρτεμις Κρητικού (Αντιγόνη Γλυκοφρύδη), η γραμματέας του επιχειρηματία Δημήτρη Μαλτέζου (Αλέξανδρος Σταύρου) στη δραματική σειρά Κλεμμένα όνειρα (2011-2015, Mega) 
 Άρτεμις Παναγοπούλου (Εβελίνα Παπούλια), πελάτισσα που πηγαίνει με τον σύζυγό της (Χρήστος Πλαΐνης) στο ξενοδοχείο Conte Del Mare, με το οποίο μοιάζει εξαιρετικά εξοικειωμένη, στο επεισόδιο "Κάρμα" της κωμικής σειράς Το κόκκινο δωμάτιο (2005-2008, Mega) σε σκηνοθεσία Αλέξανδρου Ρήγα και σενάριο του ίδιου και του Δημήτρη Αποστόλου 

 Παραπομπές